Moje dvije duše

U meni - dvije duše.

Slavonska duša bećarska,

dalmatinska duša mangupska.

Prva sanja snjegove, ravnice,

druga more, kamen i krik

bijele ptice.

Prva duša čašu bi razbila,

druga duša staklo bi slijepila.

Prva traži mjesec i sokake

smijeh tambure i avlije male.

Druga žudi kamen, more, kale

tihu pjesmu, beštimu

i buru.

Obje duše disat će zajedo

čekajući svoju

zadnju uru.

 Marija Juračić, prof.